Йордан Стубел
Кукувица кука

chitanka.info

Кацна птица кукувица

на дърво високо,

разлюля дърво брезово

сред поле широко.

— Ти люлей се, аз ще кукам,

семе да поникне,

злато да класи по ниви,

нов живот да бликне.

Пак да екнат луди песни

низ поля, грамади,

да налее сок тревата

в китните ливади.

Пак юнаци да преминат

през поле широко —

аз да кукам и да гледам

от дърво високо.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.